ประกาศคณะกรรมการการแพทย์ตามพระราชบัญญัติประกันสังคม
เรื่อง หลักเกณฑ์และอัตราค่าบริการทางการแพทย์กรณีการรักษาข้อเข่าเสื่อม
ด้วยพลาสมาคุณภาพสูง (Plasma Rich Growth Factor (PRGF))

โดยที่เป็นการสมควรกำหนดหลักเกณฑ์และอัตราค่าบริการทางการแพทย์กรณีการรักษา
ข้อเข่าเสื่อมด้วยพลาสมาคุณภาพสูง (Plasma Rich Growth Factor (PRGF)) เพื่อเพิ่มสิทธิประโยชน์
ที่เป็นนวัตกรรมสำหรับผู้ประกันตน ตามมติคณะกรรมการการแพทย์ ในการประชุมครั้งที่ ๑๐/๒๕๖๖
เมื่อวันที่ ๒๕ ตุลาคม ๒๕๖๖ โดยความเห็นชอบของคณะกรรมการประกันสังคม (ชุดที่ ๑๓)
ในการประชุมครั้งที่ ๒๒/๒๕๖๖ เมื่อวันที่ ๑๙ ธันวาคม ๒๕๖๖

อาศัยอำนาจตามความในมาตรา ๑๕ (๒) และมาตรา ٩៣ แห่งพระราชบัญญัติประกันสังคม
พ.ศ. ๒๕๓๓ ซึ่งแก้ไขเพิ่มเติมโดยพระราชบัญญัติประกันสังคม (ฉบับที่ 4) พ.ศ. ๒๕๕๘
คณะกรรมการการแพทย์โดยความเห็นชอบของคณะกรรมการประกันสังคม จึงออกประกาศไว้
ดังต่อไปนี้

ข้อ 1 ประกาศฉบับนี้ให้ใช้บังคับตั้งแต่วันที่ 3 เมษายน พ.ศ. 2567 ถึงวันที่ 3 เมษายน
พ.ศ. 2568

ข้อ 2 ในประกาศนี้
“สำนักงาน” มายความว่า สำนักงานประกันสังคม
“สถานพยาบาล” มายความว่า สถานพยาบาลที่ขึ้นทะเบียนกับสำนักงานกรณีการรักษา
ผู้ประกันตนที่เจ็บป่วยด้วยโรคข้อเข่าเสื่อมและให้การรักษาด้วยการฉีดพลาสมาคุณภาพสูง (Plasma
Rich Growth Factor (PRGF)) ตามหลักเกณฑ์ที่สำนักงานกำหนด แนบท้ายประกาศนี้ โดยผ่าน
การพิจารณาจากคณะกรรมการการแพทย์ หรือผู้ที่คณะกรรมการการแพทย์มอบหมาย

“พลาสมาคุณภาพสูง (Plasma Rich Growth Factor (PRGF))” มายความว่า
เกล็ดเลือดเข็มข้นซึ่งเตรียมขึ้นจากเลือดของผู้ป่วยเอง นำไปผ่านกระบวนการปั่นแบบปลอดเชื้อ
ด้วยอุปกรณ์ที่ผ่านการรับรองมาตรฐานจากสำนักงานคณะกรรมการอาหารและยาจำนวน 3 ครั้ง
เพื่อให้ได้พลาสมาซึ่งมีองค์ประกอบสำคัญ 3 ชนิด คือ เกล็ดเลือด เม็ดเลือดขาว และกลุ่มโปรตีน
ที่มีบทบาทในการรักษาโรคของกระดูกอ่อนและเส้นเอ็นอักเสบ โดยมีผลการวิจัยทางการแพทย์รองรับ

ข้อ 3 ให้สำนักงานจ่ายค่าบริการทางการแพทย์แก่สถานพยาบาลที่ทำการรักษาโรค
ข้อเข่าเสื่อมด้วยการฉีดพลาสมาคุณภาพสูง (Plasma Rich Growth Factor (PRGF)) ในอัตรา
ครั้งละ 3,870 บาทไม่เกิน 2 ครั้งต่อปี โดยสถานพยาบาลที่ให้บริการจะต้องไม่เรียกเก็บค่าบริการ
ทางการแพทย์ส่วนเกินจากผู้ประกันตน

ข้อ ๔ ผู้ประกันตนที่เจ็บป่วยด้วยโรคข้อเข่าเสื่อมและต้องให้การรักษาด้วยการฉีดพลาสมาคุณภาพสูง (Plasma Rich Growth Factor (PRGF)) จะต้องเป็นผู้ป่วยที่มีข้อบ่งชี้สำหรับการรักษา และเป็นผู้ที่ไม่มีลักษณะตามข้อห้าม ดังนี้

(๑) ข้อบ่งชี้สำหรับการรักษาโรคข้อเข่าเสื่อมด้วยการฉีดพลาสมาคุณภาพสูง (Plasma Rich Growth Factor (PRGF)) ให้แก่ผู้ประกันตน ดังนี้

(๑.๑) ผู้ป่วยมีภาวะข้อเข่าเสื่อมระะยะต้นและระยะปลายที่รักษาด้วยวิธีอนุรักษ์นิยม (การรับประทานยา) ไม่ได้ผล

(๑.๒) รับประทานยาหรือทำกายภาพบำบัด และได้รับการฉีดยากสเตียรอยด์แล้วอาการไม่ดีขึ้น

(๑.๓) ผู้ป่วยไม่สามารถรับประทานยาได้ เนื่องจากมีภาวะแทรกซ้อนจากยา ระบบทางเดินอาหารและไต และมีโรคที่รับประทานยาแก้อักเสบไม่ได้ เช่น โรคหัวใจ โรคไต โรคกระเพาะอาหาร

(๑.๔) ไม่มีพยาธิสภาพที่เป็นข้อห้ามที่ควรหลีกเลี่ยงการฉีด (Contraindication)

(๒) ข้อห้ามสำหรับผู้ป่วยที่ทำการรักษาด้วยการฉีดพลาสมาคุณภาพสูง (Plasma Rich Growth Factor (PRGF)) (contraindication)

(๒.๑) ผู้ป่วยที่มีภาวะติดเชื้อ

(๒.๒) ผู้ป่วยที่เป็นโรคของเกล็ดเลือดต่าง ๆ และเลือดออกผิดปกติ

(๒.๓) ผู้ป่วยที่มีอายุต่ำกว่า ๑๒ ปี

(๒.๔) ผู้ป่วยที่มีภาวะตั้งครรภ์

(๒.๕) ผู้ป่วยโรคมะเร็งที่อยู่ระหว่างการให้ยาเคมีบำบัด

(๒.๖) ผู้ป่วยที่ข้อเข่าเสื่อมไม่ทราบสาเหตุ หรือเป็น Inflammatory arthritis

(๒.๗) ผู้ป่วยที่มีพยาธิสภาพของกระดูกขาดเลือด เส้นเอ็นไขว้เข่าและหมอนรองกระดูกขาดทั้งหมด เศษกระดูกในเข่า เป็นต้น

(๒.๘) ผู้ป่วยที่ไม่ได้รับการรักษาด้วยวิธีอนุรักษ์นิยมภายใน ๓ - ๖ เดือน มาในเบื้องต้นและไม่ควรฉีดหลังการฉีดสเตียรอยด์ ภายใน ๑ เดือน

หลักเกณฑ์การพิจารณาสถานพยาบาล แนบท้ายประกาศคณะกรรมการการแพทย์
ตามพระราชบัญญัติประกันสังคม เรื่อง หลักเกณฑ์และอัตราค่าบริการทางการแพทย์
กรณีการรักษาข้อเข่าเสื่อมด้วยพลาสมาคุณภาพสูง (Plasma Rich Growth Factor (PRGF))

สถานพยาบาลต้องมีศักยภาพในการรักษาผู้ประกันตนที่เจ็บป่วยด้วยโรคข้อเข่าเสื่อมด้วยพลาสมาคุณภาพสูง
(Plasma Rich Growth Factor (PRGF)) ตามเกณฑ์ที่สำนักงานประกันสังคมกำหนด ดังนี้

๑. คุณสมบัติเบื้องต้นสถานพยาบาลที่ให้บริการ (Prerequisites condition)

๑.๑ สมัครเข้ารับการพิจารณาคัดเลือก โดยคณะกรรมการการแพทย์หรือผู้ที่คณะกรรมการการแพทย์
มอบหมาย

๑.๒ มีแพทย์ที่ได้รับการฝึกอบรมเชิงปฏิบัติการทางการแพทย์ที่มีทักษะในการเลือกผู้ป่วย
และฉีดยาให้ผู้ป่วย

๑.๓ มีพยาบาลหรือเทคนิคการแพทย์ที่ได้รับการฝึกอบรม เป็นผู้เตรียมห้องปฏิบัติการและมีทักษะ
ในการเตรียมมาตรฐานเดียวที่ถูกต้อง

๑.๔ เครื่องที่มีมาตรฐานและชุดการเตรียมที่ได้รับการรับรองจากสำนักงานคณะกรรมการอาหารและยา

๒. คุณสมบัติเฉพาะของระบบการเตรียม Plasma Rich Growth Factor ดังนี้

๒.๑ มีเกล็ดเลือด เม็ดเลือดขาว และโปรตีนที่เหมาะสม (LP-PR, LR-PRP, IPRF)

๒.๒ มีผลงานที่ตีพิมพ์ การวิจัย เรื่องความปลอดภัย

๒.๓ มีผลงานที่ตีพิมพ์ การวิจัย การทดลองสุ่มแบบมีกลุ่มควบคุม (Randomized Controlled Trials
หรือ RCT) ที่แสดงว่าได้ผลที่ดีกว่า steroid ที่ระยะเวลาเท่ากับหรืออย่างน้อย ๑๒ เดือน
ที่ทำในประเทศไทยในวารสารนานาชาติ

๒.๔ มีผลงานที่ตีพิมพ์ การวิจัยที่แสดงถึงการลดการผ่าตัดข้อเสื่อมได้อย่างมีนัยยะสำคัญติดตามผล
การรักษาที่ ๒๔,๓๖ เดือน ที่ทำในประเทศไทยในวารสารนานาชาติ

๒.๕ มีผลงานที่ตีพิมพ์ การวิเคราะห์ วิธีการเตรียมที่เป็นมาตรฐาน

๒.๖ มีคู่มือมาตรฐานการอบรมเชิงปฏิบัติการเฉพาะสำหรับ แพทย์ พยาบาล และนักเทคนิคการแพทย์

๒.๗ มีการออกแบบเชิงปฏิบัติการเฉพาะสำหรับแพทย์ พยาบาล และนักเทคนิคการแพทย์